ΠΕΡΙΕΧΟΜΕΝΑ
ΑΠΟΦΑΣΕΙΣ
Έγκριση κυκλοφοριακών ρυθμίσεων στον Δήμο
Ανατολικής Σάμου.
Σύσταση Δημοτικής Επιχείρησης Ύδρευσης Αποχέτευσης στον Δήμο Βόρειας Κέρκυρας με την
επωνυμία «Δημοτική Επιχείρηση Ύδρευσης και
Αποχέτευσης Δήμου Βόρειας Κέρκυρας» και τον
διακριτικό τίτλο «ΔΕΥΑ Δήμου Βόρειας Κέρκυρας».
Έγκριση απογευματινής υπερωριακής εργασίας,
υπερωριακή εργασίας κατά τις νυχτερινές ώρες ή
κατά τις Κυριακές και τις εξαιρέσιμες ημέρες και
εφημεριών.
ΑΠΟΦΑΣΕΙΣ
Αριθμ. 2686/MOE
(1)
Έγκριση κυκλοφοριακών ρυθμίσεων στον Δήμο
Ανατολικής Σάμου.
Η ΓΡΑΜΜΑΤΕΑΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ
Έχοντας υπόψη:
1. Τις διατάξεις:
α. Της παρ. 1 του άρθρου 52, των άρθρων 52Α και 109
του Κώδικα Οδικής Κυκλοφορίας (ν. 2696/1999, Α’ 57),
β. των άρθρων 6, 6α, 6Β και 280 του ν. 3852/2010 «Νέα
Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης» (Α’ 87),
γ. του π.δ. 143/2010 «Οργανισμός της Αποκεντρωμένης Διοίκησης Αιγαίου» (Α’ 236),
δ. της υποπερ. αδ της περ. α της παρ. 1 του άρθρου 73
του ν. 3852/2010, όπως αντικαταστάθηκε από το άρθρο
40 «Αρμοδιότητες Οικονομικής Επιτροπής ΟΤΑ α’ και β’
βαθμού και Επιτροπής Ποιότητας Ζωής ΟΤΑ α’ βαθμού»
του ν. 4735/2020 (Α’ 197).
2. Την υπ’ αρ. 86784/19-12-2022 (Υ.Ο.Δ.Δ. 1183, ΑΔΑ:
6ΙΗ446ΜΤΛ6-ΤΩ1) απόφαση του Υπουργού Εσωτερικών,
με την οποία η Μαριάννα Νικολαΐδου διορίζεται Γραμματέας Αποκεντρωμένης Διοίκησης Αιγαίου.
3. Την υπ’ αρ. 1239/18-01-2023 απόφαση της Γραμματέως Α.Δ. Αιγαίου «Μεταβίβαση αρμοδιοτήτων και
παροχή εξουσιοδότησης υπογραφής διοικητικών πράξεων και εγγράφων “Με εντολή Γραμματέα” στον/-ην
Προϊστάμενο/-η της Γενικής Διεύθυνσης Χωροταξικής,
Περιβαλλοντικής και Αγροτικής Πολιτικής της Αποκεντρωμένης Διοίκησης Αιγαίου και στους/-ις Προϊσταμέ-
νους/-ες των οργανικών μονάδων αυτής» (Β’ 240, ΑΔΑ:
6Y4MΟΡ1Ι-ΩΣΙ).
4. Τις υπ’ αρ. 49/2012, 1115/2012 και 819/2013 αποφάσεις του Δ’ Τμήματος του Συμβουλίου της Επικρατείας,
αναφορικά με τη διαδικασία θέσπισης κυκλοφοριακών
και άλλων συναφών ρυθμίσεων από τους ΟΤΑ για τις
οδούς αρμοδιότητάς τους.
5. Το υπ’ αρ. 15109/13.05.2013 έγγραφο του Υπουργείου Εσωτερικών «Εγκρίσεις αποφάσεων συλλογικών
οργάνων των ΟΤΑ που αφορούν μέτρα ρύθμισης οδικής
κυκλοφορίας από τους Γενικούς Γραμματείς Αποκεντρωμένων Διοικήσεων».
6. Την υπ’ αρ. 127/2023 (ΑΔΑ: ΨΛ8Θ46ΜΦΟΤ-3ΘΣ)
απόφαση του Δημοτικού Συμβουλίου Ανατολικής Σάμου και την εισήγηση με θεωρημένη και εγκεκριμένη
μελέτη της Διεύθυνσης Τεχνικής Υπηρεσίας του Δήμου
Ανατολικής Σάμου.
7. Την υπ’ αρ. 128/2023 (ΑΔΑ: 6Ω8Ω46ΜΦΟΤ-ΛΧΛ)
απόφαση του Δημοτικού Συμβουλίου Ανατολικής Σάμου και την εισήγηση με θεωρημένη και εγκεκριμένη
μελέτη της Διεύθυνσης Τεχνικής Υπηρεσίας του Δήμου
Ανατολικής Σάμου.
8. Το υπ’ αρ.16384/12.06.2023 έγγραφο του Τμήματος
Διοίκησης Νομού Σάμου της Διεύθυνσης Διοικητικού Οικονομικού Βορείου Αιγαίου ΑΔΑ, σύμφωνα με το
οποίο η υπ’ αρ. 127/2023 απόφαση του Δημοτικού Συμβουλίου Ανατολικής Σάμου είναι νομοτύπως ληφθείσα.
9. Το υπ’ αρ.16382/12.06.2023 έγγραφο του Τμήματος Διοίκησης Νομού Σάμου της Διεύθυνσης Διοικη-
τικού - Οικονομικού Βορείου Αιγαίου ΑΔΑ, σύμφωνα
με το οποίο η υπ’ αρ. 128/2023 απόφαση του Δημοτικού Συμβουλίου Ανατολικής Σάμου είναι νομοτύπως
ληφθείσα.
10. Το γεγονός ότι για την εφαρμογή της υπ’ αρ. 127/
2023 απόφασης του Δημοτικού Συμβουλίου Ανατολικής
Σάμου προκαλείται δαπάνη που θα βαρύνει τον προϋΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
12 Φεβρουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1008
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1008/12.02.2024
πολογισμό του Δήμου Ανατολικής Σάμου και η χρηματοδότηση θα γίνει από τον Κ.Α 30.7135.0001 οικονομικού
έτους 2024.
11. Το γεγονός ότι για την εφαρμογή της υπ’ αρ. 128/
2023 απόφασης του Δημοτικού Συμβουλίου Ανατολικής Σάμου δεν προκαλείται δαπάνη που θα βαρύνει τον
προϋπολογισμό του Δήμου Ανατολικής Σάμου, αποφασίζουμε:
1. Εγκρίνουμε την εκ περιτροπής απαγόρευση στάσης
και στάθμευσης οχημάτων τους μονούς - ζυγούς μήνες σε
τμήμα οδού στο Πυθαγόρειο Σάμου του Δήμου Ανατολικής Σάμου για το χρονικό διάστημα 16/10 έως 19/4 κάθε
έτους, με κατασκευή λευκής οριζόντιας διαγράμμισης και
τοποθέτηση κατακόρυφων πινακίδων (Ρ-41) και (Ρ-42) με
πρόσθετες υποπινακίδες στις θέσεις με ενδεικτικές συντεταγμένες κατά ΕΓΣΑ ’87 όπως παρακάτω:
ΘΕΣΗ ΤΟΠΟΘΕΤΗΣΗΣ
ΚΑΤΑΚΟΡΥΦΗΣ ΣΗΜΑΝΣΗΣ
ΠΙΝΑΚΙΔΑ
Α/Α
Χ
Ψ
Α
(Ρ-41)
Β
(Ρ-42)
Γ
(Ρ-41)
Δ
(Ρ-42)
(Αποφασιστικό μέρος (2) της υπ’ αρ. 127/2023 απόφασης του Δημοτικού Συμβουλίου Ανατολικής Σάμου),
2. Εγκρίνουμε την υποχρεωτική διακοπή πορείας οχημάτων στη διασταύρωση των οδών Ελένης Σβορώνου
και Εμμ. Σοφούλη στην Πόλη της Σάμου, με την τοποθέτηση κατακόρυφης πινακίδας (Ρ-2) στη θέση με ενδει-
κτικές συντεταγμένες κατά ΕΓΣΑ ’87 όπως παρακάτω:
ΘΕΣΗ ΤΟΠΟΘΕΤΗΣΗΣ
ΚΑΤΑΚΟΡΥΦΗΣ ΣΗΜΑΝΣΗΣ
ΠΙΝΑΚΙΔΑ
Α/Α
Χ
Ψ
(Ρ-2)
(την υπ’ αρ. 128/2023 απόφαση του Δημοτικού Συμβουλίου Ανατολικής Σάμου), με τις εξής προϋποθέσεις:
1. Να λαμβάνεται μέριμνα, ώστε με την εφαρμογή
των προτεινόμενων κυκλοφοριακών ρυθμίσεων να μην
επηρεάζονται οι υπηρεσίες των μέσων οδικής μαζικής
μεταφοράς.
Οποιαδήποτε μεταβολή υπηρεσιών των Μέσων Οδικής Μαζικής Μεταφοράς ήθελε προκύψει συνέπεια
εφαρμογής της παρούσας θα υλοποιείται αυστηρά και
μόνο κατόπιν έκδοσης εγκριτικής απόφασης του κατά
περίπτωση αρμοδίου οργάνου.
2. Από την εφαρμογή των προτεινομένων κυκλοφοριακών ρυθμίσεων δεν θα πρέπει να επηρεάζονται δυ-
σμενώς τα Άτομα με Αναπηρία (ΑμεΑ).
3. Τα μέτρα που λαμβάνονται με την παρούσα απόφαση να ισχύουν από την τοποθέτηση των οικείων πινακί-
δων σήμανσης, των σηματοδοτών ή των διαγραμμίσεων
στο οδόστρωμα, εκτός αν κατά τον χρόνο ισχύος των
μέτρων αυτών η κυκλοφορία ρυθμίζεται από στελέχη
της αρμόδιας Αστυνομικής Αρχής. Την αυτοδίκαιη ανάκλησή της, σε περίπτωση μη τήρησης των όρων και των
προϋποθέσεων που έχουν τεθεί από τους αρμόδιους
φορείς καθώς και με την απόφαση αυτή.
4. Τη μη νομιμοποίηση τυχόν παράνομων ενεργειών.
5. Την παρακολούθηση της ακριβούς εκτέλεσης των
όρων που έχουν τεθεί με αυτή από τις Αρχές προς τις οποίες αποστέλλεται, στα πλαίσια των αρμοδιοτήτων τους.
6. Να τηρούνται απαρέγκλιτα τα όσα αναγράφονται
στις εισηγήσεις και θεωρημένες μελέτες από την Διεύθυνση Τεχνικής Υπηρεσίας του Δήμου Ανατολικής Σά-
μου, βάσει των οποίων ελήφθησαν οι εν λόγω αποφάσεις
του Δημοτικού Συμβουλίου Ανατολικής Σάμου.
Η ασφάλεια οδικής κυκλοφορίας έως υλοποίησης
των εν λόγω ρυθμίσεων, οι απαραίτητες σημάνσεις, η
ενημέρωση των πολιτών που άπτονται των παραπάνω
κυκλοφοριακών ρυθμίσεων καθώς και η υλοποίηση αυτών, αποτελούν μέριμνα και ευθύνη του Δήμου.
Η παρούσα δεν καλύπτει και δεν υποκαθιστά λοιπές
απαιτούμενες κατά νόμο προβλεπόμενες στην περίπτωση γνωμοδοτήσεις (π.χ. Συμβουλίου Αρχιτεκτονικής) και
αδειοδοτήσεις.
Κατά της απόφασης αυτής μπορεί να ασκηθεί προσφυγή από οποιονδήποτε έχει έννομο συμφέρον ενώπιον
του Υπουργού Υποδομών και Μεταφορών, μέσα σε διάστημα τριάντα (30) ημερών από τη λήψη της.
Η απόφαση αυτή να δημοσιευθεί στην Εφημερίδα της
Κυβερνήσεως.
Πειραιάς, 25 Ιανουαρίου 2024
Με εντολή Γραμματέα
Ο Αναπληρωτής Προϊστάμενος
Διεύθυνσης Τεχνικού Ελέγχου
ΚΩΝΣΤΑΝΤΙΝΟΣ ΝΤΟΥΦΕΞΗΣ - ΑΜΟΥΡΓΙΑΝΟΣ
Ι
Αριθμ. 8236
(2)
Σύσταση Δημοτικής Επιχείρησης Ύδρευσης Αποχέτευσης στον Δήμο Βόρειας Κέρκυρας με την επωνυ-
μία «Δημοτική Επιχείρηση Ύδρευσης και Αποχέτευσης Δήμου Βόρειας Κέρκυρας» και τον διακριτικό
τίτλο «ΔΕΥΑ Δήμου Βόρειας Κέρκυρας».
Ο ΓΡΑΜΜΑΤΕΑΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΠΕΛΟΠΟΝΝΗΣΟΥ, ΔΥΤΙΚΗΣ ΕΛΛΑΔΑΣ
ΚΑΙ ΙΟΝΙΟΥ
Έχοντας υπόψη:
1. Τα άρθρα 6, 6Α, 6Β,107,109, 280Ι και 283 του
ν. 3852/2010 «Νέα Αρχιτεκτονική της Αυτοδιοίκησης
και της Αποκεντρωμένης Διοίκησης - Πρόγραμμα “Καλλικράτης”» (Α’ 87).
2. Τα άρθρα 154 και 156 του ν. 4600/2019 «Εκσυγχρονισμός και Αναμόρφωση Θεσμικού Πλαισίου Ιδιωτικών
Κλινικών, Σύσταση Εθνικού Οργανισμού Δημόσιας Υγείας, Σύσταση Εθνικού Ινστιτούτου Νεοπλασιών και λοιπές
διατάξεις» (Α’ 43).
3. Τα άρθρα 252 (παρ. 4) έως 264 και 268 έως 270 του
Κώδικα Δήμων και Κοινοτήτων (ν. 3463/2006, Α’ 114).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1008/12.02.2024
4. Την παρ. 7 του άρθρου 11 του ν. 4674/2020 «Στρατηγική αναπτυξιακή προοπτική των Οργανισμών Τοπι-
κής Αυτοδιοίκησης, ρύθμιση ζητημάτων αρμοδιότητας
Υπουργείου Εσωτερικών και άλλες διατάξεις» (Α’ 53).
5. Το άρθρο 133 «Λύση και εκκαθάριση νομικών προσώπων των δήμων του άρθρου 156 του ν. 4600/2019»
του ν. 4717/2020 (Α’ 148).
6. Το άρθρο 1 του ν. 1069/1980 «Περί κινήτρων δια
την ίδρυσιν Επιχειρήσεων Υδρεύσεως και Αποχετεύσεως» (Α’ 191), όπως τροποποιήθηκε με την παρ. 5 του
άρθρου 8 του ν. 2839/2000 (Α’ 96) και αντικατεστάθη με
το άρθρο 1 του ν. 4483/2017 (Α’ 107).
7. Τις διατάξεις του ν. 4486/2017 «Ρυθμίσεις για τον
εκσυγχρονισμό του θεσμικού πλαισίου οργάνωσης και
λειτουργίας των Δημοτικών Επιχειρήσεων Ύδρευσης
Αποχέτευσης (Δ.Ε.Υ.Α.) - Ρυθμίσεις σχετικές με την οργάνωση, τη λειτουργία, τα οικονομικά και το προσωπικό
των Ο.Τ.Α. - Ευρωπαϊκοί Όμιλοι Εδαφικής Συνεργασίας
Μητρώο Πολιτών και άλλες διατάξεις» (Α’ 107).
8. Την παρ. 1 του άρθρου 29 του ν. 5056/2023 «Αναμόρφωση του συστήματος διακυβέρνησης Οργανισμών Τοπι-
κής Αυτοδιοίκησης α’ και β’ βαθμού, κατάργηση νομικών
προσώπων δημοσίου δικαίου δήμων, παρακολούθηση
επιδόσεων τοπικής αυτοδιοίκησης οικονομική και διοικητική διαχείριση οργανισμών τοπικής αυτοδιοίκησης,
ευζωία των ζώων συντροφιάς, κατασκευή και αναβάθμιση λειτουργούντων χερσαίων συνοριακών σταθμών και
λοιπές διατάξεις του Υπουργείου Εσωτερικών» (Α’ 163).
9. Το άρθρο 90 του Κώδικα νομοθεσίας για την Κυβέρνηση και τα κυβερνητικά όργανα (π.δ. 63/2005, Α’ 98),
το οποίο διατηρήθηκε σε ισχύ με την περ. 22 του άρθρου 119 του ν. 4622/2019 (Α’ 133).
10. Την υπ’ αρ. 1160 (υπ’ αρ. 86921/11-10-2023, Α.Δ.Α.:
9ΗΓΝ46ΜΤΛ6-ΛΒ9) εγκύκλιο του Υπουργείου Εσωτερικών αναφορικά με την κατάργηση των νομικών προσώ-
πων των Ο.Τ.Α. α’ βαθμού.
11. Την υπ’ αρ. 1303 (υπ’ αρ. 107414/13-12-2023, Α.Δ.Α.:
6ΖΠ146ΜΤΛ6-4ΚΡ) εγκύκλιο του Υπουργείου Εσωτερικών με διευκρινίσεις ως προς τη μη υπαγωγή στις δια-
τάξεις του ν. 5056/2023 των Δημοτικών Επιχειρήσεων
Ύδρευσης Αποχέτευσης (ΔΕΥΑ).
12. Την υπ’ αρ. 81810/18.11.2019 εγκύκλιο του Υπουργείου Εσωτερικών «Τα Νομικά Πρόσωπα των νέων Δή-
μων του ν.4600/2019».
13. Την υπ’ αρ. 99/26704/29.04.2020) όμοια: «Περαιτέρω διευκρινίσεις επί θεμάτων αναφορικά με την διοί-
κηση και λειτουργία των Νομικών Προσώπων των ΟΤΑ»
(ΑΔΑ: Ω99Θ46ΜΤΛ6-Η64).
14. Την υπ’ αρ. 804/04.01.2023 (Β’ 44, διορθ. σφαλμ.
Β’ 104) απόφαση του Γραμματέα της Αποκεντρωμένης
Διοίκησης Πελοποννήσου, Δυτικής Ελλάδας και Ιονίου
περί μεταβίβασης δικαιώματος υπογραφής «Με εντολή Γραμματέα» στον Προϊστάμενο Γενικής Διεύθυνσης
Εσωτερικής Λειτουργίας και στους Προϊσταμένους των
υπηρεσιών της Γενικής Διεύθυνσης Εσωτερικής Λειτουργίας της Αποκεντρωμένης Διοίκησης Πελοποννήσου,
Δυτικής Ελλάδας και Ιονίου, όπως τροποποιήθηκε- συμπληρώθηκε με την υπ’ αρ. 13951/22-02-2023 (Β’ 1178),
όμοια απόφαση.
15. Την υποπερ. δδ) της περ. α της υποπαρ. 4 της παρ. Α
του άρθρου 8 του π.δ. 139/2010 «Οργανισμός της Αποκεντρωμένης Διοίκησης Πελοποννήσου, Δυτικής Ελλάδας
και Ιονίου» (Α’ 232).
16. Την υπ’ αρ. 86782/19.12.2022 υπουργική απόφαση
«Διορισμός του Δημητρίου Κατσαρού του Χαραλάμπους
στη θέση του μετακλητού Γραμματέα της Αποκεντρωμένης Διοίκησης Πελοποννήσου, Δυτικής Ελλάδας και
Ιονίου» (Υ.Ο.Δ.Δ. 1183).
17. Την υπ’ αρ. 79805/25.05.2020 απόφαση «Μετατροπή της Δημοτικής Επιχείρησης Ύδρευσης - Αποχέ-
τευσης Δήμου Κέρκυρας (Δ.Ε.Υ.Α.Κ.) σε διαδημοτική και
προσαρμογή του καταστατικού αυτής» (Β’ 2096, Α.Δ.Α.:
9ΥΥ4ΟΡ1Φ-ΝΛ4), όπως έχει τροποποιηθεί-διορθωθεί και
ισχύει με τις υπ’ αρ. 97094/18.06.2020 (Β’ 2642, Α.Δ.Α.:
918ΤΟΡ1Φ-ΑΦΦ), 43692/16.05.2023 (Β’ 3459, Α.Δ.Α.:
Ψ4ΒΠΟΡ1Φ-ΘΝΗ) και 66456/19.07.2023 (Β’ 4770, Α.Δ.Α.:
6Χ6ΨΟΡ1Φ-813), όμοιες αποφάσεις.
18. Την υπ’ αρ. 18-96/27.12.2022 (Α.Δ.Α.: 6Τ1Δ46ΜΓΜΥΟ9Π) απόφαση του Δημοτικού Συμβουλίου Βόρειας
Κέρκυρας, όπου μεταξύ άλλων αποφασίστηκε η έναρξη
διαδικασιών αποχώρησης του Δήμου Βόρειας Κέρκυρας
από τους Διαδημοτικούς Οργανισμούς που συμμετέχει,
η δημιουργία και σύσταση αυτόνομων οργανισμών, η
καταγραφή και κατανομή των πάσης φύσεως περιουσιακών στοιχείων των Διαδημοτικών Οργανισμών.
19. Την υπ’ αρ. 82090/15.09.2023 (ΑΔΑ: ΨΩ4ΨΟΡ1ΦΕΑ8) απόφαση με την οποία συστήσαμε την Επιτροπή
Καταγραφής και Κατανομής των πάσης φύσεως περιουσιακών στοιχείων του νομικού προσώπου Διαδημοτική
Επιχείρηση Ύδρευσης Αποχέτευσης Δήμων Κέρκυρας
(ΔΙΑΔΕΥΑ Κέρκυρας) όσον αφορά τον Δήμο Βόρειας
Κέρκυρας που αποχωρεί.
20. Το υπ’ αρ. 58814/07-07-2023 έγγραφο του Υπουργείου Εσωτερικών.
21. Την υπ’ αρ. 113213/28.12.2023 (Β’ 7586) διαπιστωτική πράξη με την οποία μεταξύ άλλων διαπιστώσαμε την
αποχώρηση του Δήμου Βόρειας Κέρκυρας από το νομικό
πρόσωπο ιδιωτικού δικαίου με την επωνυμία «Διαδημοτική Επιχείρηση Ύδρευσης Αποχέτευσης Δήμων Κέρ-
κυρας (ΔΙΑΔΕΥΑ Κέρκυρας)», (ΑΔΑ: 6Ψ3ΗΟΡ1Φ-ΣΗΞ).
22. Την υπ’ αρ. 1-2/12.01.2024 (ΑΔΑ: ΨΗ9ΥΜΓΜΥΡ0Τ) απόφαση της Δημοτικής Επιτροπής Βόρειας Κέρ-
κυρας περί έγκρισης και παραλαβής της οικονομικοτεχνικής μελέτης για τη σύσταση της ΔΕΥΑ Βόρειας
Κέρκυρας.
23. Την υπ’ αρ. 2-3/13.01.2024 (ΑΔΑ: Ρ7ΖΞ46ΜΓΜΥΣΓΔ) απόφαση του Δημοτικού Συμβουλίου Βόρειας
Κέρκυρας με την οποία εγκρίθηκε η οικονομικοτεχνική
μελέτη κόστους οφέλους για τη σύσταση της ΔΕΥΑ Βόρειας Κέρκυρας.
24. Την υπ’ αρ. 2-4/13.01.2024 (ΑΔΑ: ΡΠ8Δ46ΜΓΜΥΘ8Π) απόφαση του Δημοτικού Συμβουλίου Βόρειας
Κέρκυρας με την οποία αποφασίστηκε η σύσταση της
Δημοτικής Επιχείρησης Ύδρευσης Αποχέτευσης Δήμου
Βόρειας Κέρκυρας κατόπιν σχετικής εισηγήσεως-σύμφωνης γνώμης του Δημάρχου Βόρειας Κέρκυρας.
25. Το γεγονός ότι από την παρούσα απόφαση δεν
προκαλείται επιβάρυνση του κρατικού προϋπολογισμού
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1008/12.02.2024
ή του προϋπολογισμού του Δήμου Βόρειας Κέρκυρας,
αποφασίζουμε:
Εγκρίνουμε την υπ’  αρ. 2-4/13.01.2024 (ΑΔΑ:
ΡΠ8Δ46ΜΓΜΥ-Θ8Π) απόφαση του Δημοτικού Συμβουλίου Βόρειας Κέρκυρας με την οποία αποφασίστηκε η
σύσταση της Δημοτικής Επιχείρησης Ύδρευσης Αποχέτευσης Δήμου Βόρειας Κέρκυρας με την επωνυμία
«Δημοτική Επιχείρηση Ύδρευσης και Αποχέτευσης Δήμου Βόρειας Κέρκυρας» και τον διακριτικό τίτλο «ΔΕΥΑ
Δήμου Βόρειας Κέρκυρας», το καταστατικό της οποίας
διαμορφώνεται ως εξής:
Άρθρο 1
ΣΥΣΤΑΣΗ - ΕΠΩΝΥΜΙΑ
Συστήνεται νομικό πρόσωπο με την επωνυμία «Δημοτική Επιχείρηση Ύδρευσης και Αποχέτευσης Δήμου
Βόρειας Κέρκυρας» και διακριτικό τίτλο «ΔΕΥΑ Δήμου
Βόρειας Κέρκυρας», το οποίο διέπεται ως προς τη λειτουργία του από τις διατάξεις του ν. 1069/1980 «Περί
κινήτρων δια την ίδρυσιν Επιχειρήσεων Υδρεύσεως και
Αποχετεύσεως» (Α’ 191), όπως ισχύει.
Η επιχείρηση είναι νομικό πρόσωπο ιδιωτικού δικαίου με κοινωφελή χαρακτήρα και διέπεται ως προς
τη διοίκηση, οργάνωση, εκτέλεση, λειτουργία και συντήρηση των έργων της αρμοδιότητας της καθώς και
τις πηγές χρηματοδότησης της από τις διατάξεις του
ν. 1069/1980 «Περί κινήτρων δια την ίδρυσιν Επιχειρήσεων Υδρεύσεως και Αποχετεύσεως», όπως έχει
τροποποιηθεί και ισχύει. Για τα λοιπά θέματα εφαρμόζονται οι διατάξεις του Κώδικα Δήμων και Κοινοτήτων
(ν. 3463/2006, Α’ 114), του ν. 3852/2010 (Α’ 87) και οι
κανόνες της ιδιωτικής οικονομίας (άρθρο 1 της παρ. 1
του ν. 1069/1980).
Άρθρο 2
ΣΚΟΠΟΣ
Σκοπός της ΔΕΥΑ Δήμου Βόρειας Κέρκυρας είναι η μελέτη, κατασκευή, συντήρηση, εκμετάλλευση και λειτουρ-
γία των δικτύων ύδρευσης και αποχέτευσης ακάθαρτων
και όμβριων υδάτων καθώς και η λειτουργία μονάδας
επεξεργασίας λυμάτων στην περιοχή του Δήμου Βόρειας
Κέρκυρας.
Άρθρο 3
ΕΔΡΑ
Ως έδρα της ΔΕΥΑ Βόρειας Κέρκυρας, ορίζεται η Αχαράβη που αποτελεί και έδρα του Δήμου, ενώ για την
εξυπηρέτηση του σκοπού της η επιχείρηση έχει την δυνατότητα να ιδρύει υποκαταστήματα με απόφαση του
Δ.Σ. αυτής.
Άρθρο 4
ΔΙΟΙΚΗΣΗ
Η Δ.Ε.Υ.Α. Δήμου Βόρειας Κέρκυρας διοικείται από
ενδεκαμελές Διοικητικό Συμβούλιο, το οποίο ορίζεται
από το δημοτικό συμβούλιο με τους αναπληρωτές του
και αποτελείται από τον Δήμαρχο ή τον οριζόμενο
από αυτόν σύμβουλο ως Πρόεδρο και έξι (6) ακόμη
αιρετούς εκπροσώπους του Δήμου, εκ των οποίων οι
τέσσερις (4) ανήκουν στην παράταξη του επιτυχόντος
συνδυασμού. Εκτός από τους αιρετούς εκπροσώπους
του Δήμου, σύμφωνα με το προηγούμενο εδάφιο, ως
μέλη του Διοικητικού Συμβουλίου ορίζονται ακόμη, με
τους αναπληρωτές τους, ένα (1) μέλος ως εκπρόσωπος
των εργαζομένων στην επιχείρηση, που υποδεικνύεται από την πλέον αντιπροσωπευτική συνδικαλιστική
οργάνωση των εργαζομένων στην επιχείρηση ή, εφόσον ελλείπει τέτοια, από το σύνολο των εργαζομένων
στην επιχείρηση, τους οποίους ο Πρόεδρος του Διοικητικού Συμβουλίου συγκαλεί σε γενική συνέλευση
για τον σκοπό αυτόν, ένα (1) μέλος ως εκπρόσωπος
περιβαλλοντικού ή κοινωνικού φορέα της περιοχής,
κάτοχος πτυχίου Α.Ε.Ι. της ημεδαπής ή ισότιμου τίτλου
της αλλοδαπής, με αποδεδειγμένη εμπειρία ή γνώσεις συναφείς με το αντικείμενο της επιχείρησης και
δύο (2) δημότες ή μόνιμοι κάτοικοι με αποδεδειγμένη
εμπειρία ή γνώσεις συναφείς με το αντικείμενο της
επιχείρησης.
Ο καθορισμός του περιβαλλοντικού ή κοινωνικού
φορέα του προηγούμενου εδαφίου και η διαπίστωση της συνδρομής των προϋποθέσεων στο πρόσωπο
του προτεινόμενου από αυτόν μέλους, γίνεται με απόφαση του δημοτικού συμβουλίου. Ο Αντιπρόεδρος
ορίζεται κατά τη πρώτη συνεδρίαση του διοικητικού
συμβουλίου με ψηφοφορία μεταξύ των μελών του. Σε
περίπτωση ισοψηφίας, υπερισχύει η ψήφος του Προέδρου. Η θητεία των μελών του Διοικητικού Συμβουλί-
ου ακολουθεί την θητεία του Δημοτικού Συμβουλίου
και λήγει με την εγκατάσταση του νέου Διοικητικού
Συμβουλίου.
Άρθρο 5
ΠΕΡΙΟΥΣΙΑ
Στην περιουσία της επιχείρησης ανήκουν τα έργα
ύδρευσης και αποχέτευσης της περιοχής αρμοδιότητας της επιχείρησης καθώς και αυτά που πρόκειται να
εκτελεστούν ή έχουν εγκριθεί καθώς και όσα πρόκειται να εγκριθούν, όλοι οι υπόνομοι της περιοχής και οι
εγκαταστάσεις ύδρευσης και αποχέτευσης ακάθαρτων
όμβριων υδάτων, όλοι οι υπόνομοι και ανοικτοί αγωγοί που εκβάλλουν άμεσα ή έμμεσα στο δίκτυο, καθώς
επίσης και οι μονάδες επεξεργασίας πόσιμου νερού και
υγρών αποβλήτων.
Άρθρο 6
ΠΟΡΟΙ
Πόροι της επιχείρησης είναι:
α) Το ειδικό τέλος που προβλέπεται από το άρθρο 11
του ν. 1069/1980,
β) το τέλος σύνδεσης με το δίκτυο αποχέτευσης,
γ) η δαπάνη διακλάδωσης και σύνδεσης προς τον αγωγό ύδρευσης και αποχέτευσης,
δ) το τέλος σύνδεσης με το δίκτυο ύδρευσης,
ε) το πάγιο τέλος για την κάλυψη μέρους του ελάχιστου κόστους λειτουργίας του δικτύου ύδρευσης και
αποχέτευσης, σύμφωνα με την παρ. 11 του άρθρου 10
του ν. 4071/2012,
στ) το τέλος χρήσης υπονόμου,
ζ) το τέλος χρήσης δικτύων αποχέτευσης - ομβρίων,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1008/12.02.2024
η) η αξία του νερού που καταναλώνεται,
θ) η εγγύηση χρήσης υδρομετρητή,
ι) το τέλος αντικατάστασης υδρομετρητή,
ια) η δαπάνη μετατόπισης αγωγών διακλάδωσης και
συνδέσεων ύδρευσης ή αποχέτευσης υδρομετρητών ή
άλλων συναφών εργασιών,
ιβ) οι συνεισφορές τρίτων για την εκτέλεση κατά προτεραιότητα έργων,
ιγ) χρηματοδοτήσεις από την Ευρωπαϊκή Ένωση και
το Πρόγραμμα Δημοσίων Επενδύσεων, για τη μελέτη και
κατασκευή έργων αρμοδιότητας της Δ.Ε.Υ.Α.,
ιδ) τα έσοδα από την περιουσία της επιχείρησης ή το
τίμημα από την εκποίησή της, ιε) δάνεια, κληρονομιές,
δωρεές και λοιπές επιχορηγήσεις.
Ο πόρος που προβλέπεται στην περ. α’ της παρ. 1 χρησιμοποιείται αποκλειστικά για τη μελέτη, κατασκευή,
ανακατασκευή ή επέκταση έργων ύδρευσης και αποχέτευσης, για την απόκτηση πάγιου εξοπλισμού ή την
εξόφληση τοκοχρεολυσίων από δάνεια.
Αν η δραστηριότητα της Δ.Ε.Υ.Α. επεκταθεί και στο
αντικείμενο της τηλεθέρμανσης, στους πόρους της επιχείρησης περιλαμβάνονται:
α) Η χρέωση σύνδεσης με το δίκτυο τηλεθέρμανσης,
β) τα εισπραττόμενα ποσά για τη δαπάνη της μετατόπισης αγωγών και συνδέσεων τηλεθέρμανσης, εναλλα-
κτών ή άλλων συναφών εργασιών,
γ) η αξία των καταναλισκόμενων θερμικών μονάδων,
δ) οι συνεισφορές τρίτων για εκτέλεση έργων τηλεθέρμανσης κατά προτεραιότητα,
ε) τα εισπραττόμενα ποσά για οποιαδήποτε απαραίτητη δαπάνη σχετική με τις παρεχόμενες υπηρεσίες από
το νέο αντικείμενο της επιχείρησης.
Αν η δραστηριότητα της Δ.Ε.Υ.Α. επεκταθεί και στο
αντικείμενο της μελέτης, κατασκευής, συντήρησης, εκμετάλλευσης, επίβλεψης, διοίκησης και λειτουργίας των
δικτύων φυσικού αερίου, της άρδευσης, της εμφιάλωσης
και εμπορίας του νερού και της διαχείρισης, αξιοποίησης και εμπορίας των ανανεώσιμων πηγών ενέργειας,
στους πόρους της επιχείρησης περιλαμβάνονται κατά
περίπτωση:
α) Το τέλος σύνδεσης με το δίκτυο φυσικού αερίου,
β) τα εισπραττόμενα ποσά για τη δαπάνη μετατόπισης
αγωγών και συνδέσεων του φυσικού αερίου ή άλλων
εργασιών,
γ) η αξία του καταναλισκόμενου φυσικού αερίου,
δ) οι συνεισφορές τρίτων για εκτέλεση έργων φυσικού
αερίου κατά προτεραιότητα,
ε) τα εισπραττόμενα ποσά για οποιαδήποτε απαραίτητη δαπάνη σχετική με τις προσφερόμενες υπηρεσίες
από τα νέα αντικείμενα της επιχείρησης,
στ) τα έσοδα από την άρδευση,
ζ) τα έσοδα από την εμπορία εμφιαλωμένου νερού και
των ανανεώσιμων πηγών ενέργειας.
Άρθρο 7
ΚΑΝΟΝΙΣΜΟΣ ΛΕΙΤΟΥΡΓΙΑΣ
Με απόφαση του Διοικητικού Συμβουλίου της επιχείρησης, συντάσσεται Εσωτερικός Κανονισμός Υπη-
ρεσιών που ρυθμίζει τα ζητήματα που αφορούν στην
οργάνωση και τη λειτουργία των υπηρεσιών της, καθώς
και Κανονισμός Οικονομικής Διαχείρισης.
Άρθρο 8
ΟΡΓΑΝΙΣΜΟΣ ΕΣΩΤΕΡΙΚΗΣ
ΥΠΗΡΕΣΙΑΣ - ΠΡΟΣΩΠΙΚΟ
Μέσω Οργανισμού Εσωτερικής Υπηρεσίας, καθορίζεται
η οργάνωση, η σύνθεση και η αρμοδιότητα των υπηρεσιών,
ο αριθμός των θέσεων του πάσης φύσεως προσωπικού
αναλόγως προς τις ανάγκες της επιχείρησης, η κατά μισθολογικά κλιμάκια κατανομή των θέσεων του προσωπικού
κατά ομάδα ειδικοτήτων και αναλόγως της βαθμίδος εκπαιδεύσεως, αποδοχές, ως και ο τρόπος προσλήψεως και
απολύσεως και το αρμόδιο προς τούτο όργανο.
Το κατά την προηγουμένη παράγραφο προσωπικό της
επιχειρήσεως συνδέεται με αυτήν με σύμβαση εργασίας Ιδιωτικού δικαίου, επιφυλασσομένης της ισχύος των
διατάξεων της παρ. 3 του άρθρου 7 του ν. 1069/1980.
Άρθρο 9
ΔΙΑΡΚΕΙΑ ΕΠΙΧΕΙΡΗΣΗΣ
Η διάρκεια της επιχείρησης ορίζεται αόριστος από
την δημοσίευση της απόφασης στην Εφημερίδα της
Κυβερνήσεως.
Άρθρο 10
ΛΥΣΗ ΕΠΙΧΕΙΡΗΣΗΣ
Η επιχείρηση λύεται: α) με απόφαση του Δημοτικού
Συμβουλίου Βόρειας Κέρκυρας με απόλυτη πλειοψηφία
των μελών του και απόφαση του Υπουργού Εσωτερικών
και β) με την πάροδο του χρόνου διάρκειας αυτής χωρίς λήψη απόφασης για παράταση, εφόσον η διάρκεια
είναι ορισμένη.
Άρθρο 11
ΕΚΚΑΘΑΡΙΣΗ ΕΠΙΧΕΙΡΗΣΗΣ
Μετά την λύση της εταιρίας ακολουθεί η εκκαθάριση
η οποία γίνεται από τρεις εκκαθαριστές που ορίζονται
από το Δημοτικό Συμβούλιο Βόρειας Κέρκυρας. Μετά
δε την εκκαθάριση, οποιοδήποτε προκύπτον υπόλοιπο
περιέρχεται στον Δήμο Βόρειας Κέρκυρας.
Άρθρο 12
ΚΑΛΥΨΗ ΔΑΠΑΝΗΣ
Σύμφωνα με την υπ’ αρ. 288/11-01-2024 βεβαίωση της
οικονομικής υπηρεσίας του Δήμου Βόρειας Κέρκυρας
από την σύσταση και δημοσίευση της παρούσας στην
Εφημερίδα της Κυβερνήσεως δεν προκαλείται δαπάνη
σε βάρος του κρατικού προϋπολογισμού, ούτε σε βάρος
του προϋπολογισμού του Δήμου.
Η απόφαση αυτή να δημοσιευθεί στην Εφημερίδα της
Κυβερνήσεως.
Κέρκυρα, 25 Ιανουαρίου 2024
Με εντολή Γραμματέα
Αποκεντρωμένης Διοίκησης
Ο Προϊστάμενος Γενικής Διεύθυνσης
Εσωτερικής Λειτουργίας
ΝΙΚΟΛΑΟΣ ΠΑΠΑΘΕΟΔΩΡΟΥ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1008/12.02.2024
Αριθμ. 600
(3)
Έγκριση απογευματινής υπερωριακής εργασίας,
υπερωριακής εργασίας κατά τις νυχτερινές ώρες
ή κατά τις Κυριακές και τις εξαιρέσιμες ημέρες
και εφημεριών.
Η ΑΝΑΠΛΗΡΩΤΡΙΑ ΔΙΟΙΚΗΤΡΙΑ
ΤΗΣ ΑΠΟΚΕΝΤΡΩΜΕΝΗΣ ΟΡΓΑΝΙΚΗΣ
ΜΟΝΑΔΑΣ ΣΗΤΕΙΑΣ
ΤΟΥ ΓΕΝΙΚΟΥ ΝΟΣΟΚΟΜΕΙΟΥ ΛΑΣΙΘΙΟΥ-Γ.Ν.-Κ.Υ.
ΝΕΑΠΟΛΕΩΣ «ΔΙΑΛΥΝΑΚΕΙΟ»
Έχοντας υπόψη:
1. Τις διατάξεις του ν. 3329/2005 «Εθνικό Σύστημα
Υγείας και Κοινωνικής Αλληλεγγύης και λοιπές διατάξεις» (Α’ 81).
2. Τις διατάξεις του άρθρου 2 του ν. 4052/2012 (Α’ 41).
3. Την υπό στοιχεία Υ4α/οικ.123915/31-12-2012
(Β’ 3521) κοινή απόφαση των Υπουργών Οικονομικών Διοικητικής Μεταρρύθμισης και Ηλεκτρονικής Διακυ-
βέρνησης - Υγείας σε συνδυασμό με το άρθρο 18 του
ν. 4213/2013 (Α’ 261).
4. Την υπό στοιχεία Γ4β/Γ.Π.οικ.5130/28-01-2020
(Υ.Ο.Δ.Δ. 55) απόφαση του Υπουργού Υγείας για τον
διορισμό της Αναπληρώτριας Διοικήτριας της Αποκεντρωμένης Οργανικής Μονάδας Σητείας του Γ.Ν.
Λασιθίου.
5. Την υπό στοιχεία Δ.Σ. 370/12-2-2020 (Β’  657)
απόφαση του Κοινού Διοικητή του Γ.Ν. ΛασιθίουΓ.Ν.-Κ.Υ.Nεαπόλεως «Διαλυνάκειο» σχετικά με μεταβί-
βαση δικαιώματος στους Αναπληρωτές Διοικητές του
Γ.Ν. Λασιθίου.
6. Την υπό στοιχεία Γ4β/Γ.Π.οικ.705/04-01-2023
(Υ.Ο.Δ.Δ. 14) κοινή απόφαση του Υπουργού και της Αναπληρώτριας Υπουργού Υγείας για παράταση θητείας της
Αναπληρώτριας Διοικήτριας της Αποκεντρωμένης Οργανικής Μονάδας Σητείας του Γ.Ν. Λασιθίου.
7. Το άρθρο 16 του ν. 5057/2023 (Α’ 164) σχετικά με παράταση θητείας Διοικήσεων Νοσοκομείων του Εθνικού
Συστήματος Υγείας, σύμφωνα με το οποίο ανανεώνεται
και η παράταση θητείας της Αναπληρώτριας Διοικήτριας
της Αποκεντρωμένης Οργανικής Μονάδας Σητείας του
Γ.Ν. Λασιθίου.
6. Τις διατάξεις του άρθρου 20 του ν.  4354/2015
(Α’ 176), σύμφωνα με τις οποίες «για το προσωπικό των
Ν.Π.Δ.Δ. και των Ν.Π.Ι.Δ. η απόφαση καθιέρωσης υπερωριακής εργασίας εκδίδεται από το Διοικητικό Συμβούλιο
ή το όργανο διοίκησης ή το εξουσιοδοτημένο από αυτό
όργανο....». Στις αποφάσεις αυτές καθορίζεται ο αριθμός
των υπαλλήλων, το χρονικό διάστημα και οι ώρες υπερωριακής απασχόλησής του μέσα στα όρια των πιστώσεων
του προϋπολογισμού τους μη επιτρεπόμενης της επιβάρυνσης του Προϋπολογισμού Δημοσίων Επενδύσεων.
Οι ανωτέρω αποφάσεις δημοσιεύονται στην Εφημερίδα
της Κυβερνήσεως.
7. Την υπ’ αρ.248/2017 Πράξη του Τμ.1 του Ελεγκτικού
Συνεδρίου.
8. Την υπ’ αριθμό Γ4β/Γ.Π.οικ.65222/27-12-2023
(Β’ 7453) απόφαση του Υφυπουργού Υγείας, με την
οποία καθιερώθηκε η κατανομή υπερωριακής απασχόλησης με αμοιβή και νυχτερινής και εξαιρέσιμων
ημερών, για περίπου (4.893) υπαλλήλους μόνιμου προσωπικού και προσωπικού με σχέση εργασίας ιδιωτι-
κού δικαίου για περίπου (2.385.412) ώρες, συνολικού
κόστους πέντε εκατομμυρίων τριακοσίων σαράντα
χιλιάδων ευρώ (5.340.000,00€), στο σύνολο των Νοσοκομείων της 7ης Υ.ΠΕ. Κρήτης για το έτος 2024.
9. Την υπ’ αρ. 511/4-1-2024 (ΑΔΑ:9ΛΦ9469Η21-Η1Ζ)
απόφαση κατανομής υπερωριακής απασχόλησης με
αμοιβή και νυχτερινής και εξαιρέσιμων ημερών των
Νοσηλευτικών Ιδρυμάτων του Διοικητή της 7ης Υ.ΠΕ
Κρήτης, με την οποία εγκρίθηκαν για την Α.ΟΜ. Σητείας
του Γ.Ν. Λασιθίου για περίπου (215) υπαλλήλους μόνιμου προσωπικού και προσωπικού με σχέση εργασίας
ιδιωτικού δικαίου για περίπου 110.000 ώρες, συνολικού
κόστους διακοσίων τριάντα χιλιάδων ευρώ (230.000€),
για το έτος 2024.
10. Την υπ’ αριθμό Γ4β/Γ.Π.οικ.68829/27-12-2023
(Β’ 7453) απόφαση του Υφυπουργού Υγείας, με την οποία
καθιερώθηκε η αποζημίωση εφημεριών (126) υπαλλήλων Ειδικοτήτων Χημικών, Βιοχημικών, Φαρμακοποιών,
Ψυχολόγων, Φυσικών Νοσοκομείων- Ακτινοφυσικών και
Κτηνιάτρων των Νοσοκομείων για (9.836) Εφημερίες συνολικού κόστους οκτακοσίων ενενήντα επτά χιλιάδων
εκατό ευρώ (897.100,00€), στο σύνολο των Νοσοκομείων της 7ης Υ.ΠΕ. Κρήτης για το έτος 2024.
11. Την υπ’ αρ. 514/4-1-2025 (ΑΔΑ: ΨΒΠ3469Η2Ι-Α29)
απόφαση του Διοικητή της 7ης Υ.ΠΕ Κρήτης, κατανομής για αποζημίωση εφημεριών των Νοσηλευτικών
Ιδρυμάτων της, κατανέμεται στην Αποκεντρωμένη
Οργανική Μονάδα Σητείας του Γ.Ν. Λασιθίου για (2)
υπαλλήλους κλάδου ΠΕ Φαρμακοποιών και ΠΕ Ψυχολογίας, για (220) περίπου Εφημερίες, συνολικού κό-
στους δέκα εννιά χιλιάδων διακόσια ευρώ (19.200€),
κατά το έτος 2024.
12. Την υπ’ αρ. 43/23-1-2024 απόφαση του Διοικητικού - Συμβουλίου του Γ.Ν. Λασιθίου «Συγκρότηση συ-
νεργείων εργασίας πέραν του τακτικού ωραρίου και
νυχτερινών και εξαιρέσιμων έτους 2024 των μονίμων
και Ιδιωτικού Δικαίου υπαλλήλων, καθώς και εφημεριών των υπαλλήλων κλάδου ΠΕ Φαρμακοποιών και ΠΕ
Ψυχολογίας της Οργανικής Μονάδας Σητείας του Γ.Ν.
Λασιθίου» (ΑΔΑ: 6Β5646904Σ-Γ6Μ).
13. Την ανάγκη για υπερωριακή απασχόληση και νυχτερινή και εξαιρέσιμων ημερών του προσωπικού της
Διοικητικής - Νοσηλευτικής - Ιατρικής Υπηρεσίας, προκειμένου να αντιμετωπισθούν εποχικές, έκτακτες και
επείγουσες υπηρεσιακές ανάγκες της Αποκεντρωμένης
Οργανικής Μονάδας Σητείας του Γ. Ν. Λασιθίου.
14. Την υποχρέωση μηνιαίας προέγκρισης για την
αποζημίωση των πρόσθετων αποδοχών από το Δ.Σ. Γ.Ν.
Λασιθίου, αποφασίζει:
1. Εγκρίνει ώρες απασχόλησης καθ’ υπέρβαση του
υποχρεωτικού ωραρίου ανά εξάμηνο για το έτος 2024,
χωρίς να υπάρχει η δυνατότητα αυξομείωσης μεταξύ
των δύο εξαμήνων:
α) Απογευματινής υπερωριακής εργασίας μέχρι εκατό
είκοσι (120) ώρες ανά υπάλληλο.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1008/12.02.2024
β) Υπερωριακής εργασίας κατά τις νυχτερινές ώρες ή
κατά τις Κυριακές και εξαιρέσιμες ημέρες, μέχρι ενενήντα
έξι (96) ώρες για τις νυκτερινές και μέχρι ενενήντα έξι
(96) ώρες για τις Κυριακές και εξαιρέσιμες ημέρες ανά
υπάλληλο.
Από την παρούσα προκαλείται δαπάνη ύψους διακοσίων τριάντα χιλιάδων (230.000) ευρώ που αντι-
στοιχούν σε εκατό δέκα χιλιάδες (110.000) ώρες συνολικά το έτος 2024, για διακόσιους δέκα πέντε (215)
υπαλλήλους μόνιμους και Ιδιωτικού Δικαίου διαφόρων
κατηγοριών της Διοικητικής - Νοσηλευτικής - Ιατρικής
Υπηρεσίας.
2. Εγκρίνει εφημερίες για δύο (2) υπαλλήλους κλάδου
ΠΕ Φαρμακοποιών και ΠΕ Ψυχολογίας της Οργανικής
Μονάδας Σητείας του Γ.Ν. Λασιθίου, διακοσίων είκοσι
(220) ωρών για το έτος 2024, συνολικού κόστους δέκα
εννιά χιλιάδων διακοσίων ευρώ (19.200 €).
3. Οι υπάλληλοι της Αποκεντρωμένης Οργανικής Μονάδας Σητείας του Γ.Ν. Λασιθίου θα εργαστούν υπερωριακά
και προς συμπλήρωση του υποχρεωτικού ωραρίου κατά
τις νυκτερινές εργάσιμες ημέρες και ημερήσιες ή νυκτερινές που παρέχονται Κυριακές και εξαιρέσιμες ημέρες,
κατά το έτος 2024, μόνο εφόσον οι ανάγκες των τμημάτων
το απαιτήσουν.
Η απόφαση αυτή να δημοσιευθεί στην Εφημερίδα της
Κυβερνήσεως.
Σητεία, 25 Ιανουαρίου 2024
Η Αναπληρώτρια Διοικήτρια
ΜΑΡΙΑ ΔΑΡΑΤΣΙΑΝΟΥ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1008/12.02.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240201008.pdf | Tokens: 30182]